**OBRAZLOŽENJE FINANCIJSKOG PLANA ZA 2020. GODINU S PROJEKCIJAMA ZA 2021. i 2022. GODINU**

**OSNOVNA ŠKOLA "BRAĆA RIBAR" POSEDARJE**

**UVOD – SAŽETAK DJELOKRUGA RADA**

Osnovna škola Braća Ribar obavlja djelatnost osnovnog obrazovanja sukladno Zakonu o odgoju i obrazovanju u osnovnoj i srednjoj školi te Statutu škola. Škola obavlja poslove upisa i ispisa iz škole, organizaciju i izvođenje nastave i drugih oblika odgojno-obrazovnog rada, vrednovanje i ocjenjivanje učenika te praćenje postignuća, izricanje i provođenje pedagoških mjera, izdavanje javnih isprava i potvrda, upisivanje odgojno-obrazovnih podataka u elektronski upisnik E-maticu. U školi se nastava organizira i izvodi kao redovna, izborna, dopunska i dodatna nastava te izvannastavne aktivnosti, a prema Nastavnom planu i programu za osnovne škole, koje je donijelo Ministarstvo znanosti, obrazovanja i sporta, Godišnjem planu i programu rada škole za 2019./2020. te školskom kurikulumu za 2019./2020. godinu.

Nastava je organizirana u jednoj smjeni, u petodnevnom radnom tjednu. Školu polazi 248 učenika. Organiziranim prijevozom za dolazak i odlazak iz škole obuhvaćeno je 86 učenika što čini 35% ukupnog broja učenika škole.

Škola ima ukupno 48 zaposlenika u stalnom radnom odnosu, od čega su 35 učitelji i stručni suradnici. Školska zgrada ima ukupnu površinu od 1900 m2 te 4450 m2 školskog okoliša koji se sastoji od školskog igrališta, zelene površine i školskog vrta.

**OBRAZLOŽENJE PROGRAMA**

Programi škole su : Osnovno školstvo – standard i Osnovno školstvo – iznad standarda.

**2202 Osnovno školstvo – standard**

|  |  |  |  |  |  |
| --- | --- | --- | --- | --- | --- |
|  | Plan 2019. | Plan 2020. | Procjena 2021. | Procjena2022. | Indeks 2020/2019 |
| 2202 | 835.735,06 | 977.209,69 | 996.753,88 | 1.011.775,19 | 117 |

**Opis programa**

Navedeni program se u cijelosti provodi kroz aktivnost A2202-01 Djelatnost osnovnih škola, u kojem se najveći dio (69 %) odnosi na rashode za usluge. Rashodi za materijal i energiju iznose 265.509,69 Kn, odnosno 28%, a osim navedenih rashoda, programom je predviđeno podmirenje određenih troškova za zaposlene, financijskih rashoda i ostalih nespomenutih rashoda poslovanja.

**Zakonske i druge pravne osnove**

1. Zakon o odgoju i obrazovanju u osnovnoj i srednjoj školi
2. Zakon o ustanovama
3. Zakon o proračunu
4. Pravilnik o proračunskom računovodstvu i računskom planu
5. Proračun Zadarske županije
6. Odluka o izvršenju proračuna Zadarske županije
7. Upute za izradu prijedloga proračuna i financijskog plana upravnih tijela, proračunskih i izvanproračunskih korisnika Zadarske županije za razdoblje 2020.-2022.
8. Godišnji plan i program rada OŠ Braća Ribar 2019./2020.
9. Školski kurikulum OŠ Braća Ribar 2019./2020.

**Cilj provedbe programa u razdoblju 2020.-2022. i pokazatelji uspješnosti kojima će se mjeriti ostvarenje tih ciljeva**

1. Cjelovito, pravodobno, redovito i točno podmirenje svih rashoda vezanih za zaposlene te materijalnih i financijskih rashoda škole, pažljivim i namjenskim izvršenjem financijskih aktivnosti
2. Osiguranje i unapređenje kvalitete nastave, poučavanja i učenja, provođenjem samovrednovanja rada škole i unapređenjem stručnih kompetencija odgojno-obrazovnih djelatnika
3. Održati razinu broja učenika uključenih u natjecanja i smotre
4. Održati razinu projekata/programa koje provodi škola samostalno ili u suradnji s drugim subjektima

**Pokazatelji rezultata**

Cilj 2. Osiguranje i unapređenje kvalitete nastave, poučavanja i učenja

|  |  |  |  |  |  |
| --- | --- | --- | --- | --- | --- |
| Pokazatelj razultata | Jedinica | Polazna vrijednost | Ciljana vrijednost (2020) | Ciljana vrijednost (2021) | Ciljana vrijednost (2022) |
| Stručno usavršavanje odgojno-obrazovnih djelatnika | Broj djelatnika koji su sudjelovali na skupovima državne razine | 2 | 3 | 4 | 5 |

Cilj 3. Održati razinu učenika uključenih u natjecanja i smotre

|  |  |  |  |  |  |
| --- | --- | --- | --- | --- | --- |
| Pokazatelj rezultata | Jedinica | Polazna vrijednost | Ciljana vrijednost (2020) | Ciljana vrijednost (2021) | Ciljana vrijednost (2022) |
| Sudjelovanje učenika na školskoj razini natjecanja | Broj učenika uključenih u natjecanje | 45 | 55 | 65 | 75 |

Cilj 4. Održati razinu projekata/programa koje provodi škola samostalno ili u suradnji s drugim subjektima

|  |  |  |  |  |  |
| --- | --- | --- | --- | --- | --- |
| Pokazatelj rezultata | Jedinica | Polazna vrijednost | Ciljana vrijednost (2020) | Ciljana vrijednost (2021) | Ciljana vrijednost (2022) |
| Realizirani projekti/programi | Broj projekata/programa | 2 | 3 | 4 | 5 |

**Procjena i ishodište potrebnih sredstava za aktivnosti/projekte**

**A2202-01 Djelatnost osnovnih škola**

|  |  |  |  |  |  |
| --- | --- | --- | --- | --- | --- |
|  | Plan 2019. | Plan 2020. | Procjena2021. | Procjena 2022. | Indeks 2020/2019 |
| A2202-01 | 835.735,06 | 977.209,69 | 996.753,88 | 1.011.775,19 | 117 |

Prihodima iz županijskog proračuna predviđeno je financiranje materijalnih i financijskih rashoda poslovanja škole, prvenstveno podmirenje ugovornih obveza škole za tekuće režijske troškove i usluge, prijevoz učenika, održavanje i popravak opreme, nabavu uredskog materijala, rashoda za stručno usavršavanje zaposlenika i drugo.

**Izvještaj o postignutim ciljevima i rezultatima programa temeljenim na pokazateljima uspješnosti u 2019. godini**

Ostvareno je redovno odvijanje nastavnog procesa, realizirani su svi sadržaji predviđeni Godišnjim planom i programom rada škole i Školskim kurikulumom. Osim toga:

* Učenici su uspješno završili nastavnu godinu.
* Na županijskoj vjeronaučnoj olimpijadi osvojeno je 1. mjesto
* Sudjelovanje na županijskoj smotri iz Lidrana

**2203 Osnovno školstvo – iznad standarda**

|  |  |  |  |  |  |
| --- | --- | --- | --- | --- | --- |
|  | Plan 2019. | Plan 2020. | Procjena2021. | Procjena2022. | Indeks 2020/2019 |
| 2203 | 292.888,00 | 312.388,00 | 318.635,76 | 323.415,30 | 107 |

**Opis programa**

Program će se provoditi kroz sljedeće aktivnosti:

A2203-04 Podizanje kvalitete i standarda u školstvu. Iz navedene aktivnosti planirano je podmirivanje rashoda za zaposlene, rashoda za materijal i sirovine, ostalih nespomenutih rashoda poslovanja i rashoda za nabavu proizvedene dugotrajne imovine.

A2203-06 Školska kuhinja i kantina. Škola ima opremljenu kuhinju tako da u školi postoji program školske kuhinje, odnosno prehrane učenika. Svrha programa je podmirivanje obveza prema dobavljačima hrane, kao i jednog dijela ostalih troškova koji nastaju radom kuhinje.

A2203-23 Stručno osposobljavanje za rad bez zasnivanja radnog odnosa. Nezaposlenim osobama omogućuje se stručno usavršavanje u struci, a unutar djelokruga rada škole.

**Zakonske i druge podloge na kojima se zasniva program:**

1. Zakon o odgoju i obrazovanju u osnovnoj i srednjoj školi
2. Zakon o ustanovama
3. Zakon o proračunu
4. Pravilnik o proračunskom računovodstvu i računskom planu
5. Proračun Zadarske županije
6. Odluka o izvršenju proračuna Zadarske županije
7. Upute za izradu prijedloga proračuna i financijskog plana upravnih tijela, proračunskih i izvanproračunskih korisnika Zadarske županije za razdoblje 2020.-2022.
8. Godišnji plan i program rada OŠ Braća Ribar 2019./2020.
9. Školski kurikulum OŠ Braća Ribar 2019./2020.

**Cilj provedbe programa u razdoblju 2020.-2022. i pokazatelji uspješnosti kojima će se mjeriti ostvarenje tih ciljeva**

1. Cjelovito, pravodobno, redovito i točno podmirenje svih dodatnih rashoda za zaposlene, a koji se odnose na stručno usavršavanje i na službena putovanja djelatnika. Podmirenje rashoda za materijal i sirovine, kao i za usluge, a za koje nema dovoljno sredstava iz aktivnosti osnovno školstvo - standard.
2. Osiguranje i unapređenje kvalitete nastave, poučavanja i učenja i jačanje kapaciteta učenika, korištenjem suvremenih nastavnih sredstava i pomagala

**Pokazatelji rezultata**

Cilj 2. Osiguranje i unapređenje kvalitete nastave, poučavanja i učenja

|  |  |  |  |  |  |
| --- | --- | --- | --- | --- | --- |
| Pokazatelj razultata | Jedinica | Polazna vrijednost | Ciljana vrijednost (2020) | Ciljana vrijednost (2021) | Ciljana vrijednost (2022) |
| Nabava računalne opreme | Broj nabavljenih računala i projektora | 18 | 20 | 21 | 22 |
| Nabava lektirnih naslova | Broj nabavljenih naslova | 45 | 50 | 60 | 70 |

**Procjena i ishodište potrebnih sredstava za aktivnosti/projekte**

**A2203-04 Podizanje kvalitete i standarda u školstvu**

|  |  |  |  |  |  |
| --- | --- | --- | --- | --- | --- |
|  | Plan 2019. | Plan 2020. | Procjena2021. | Procjena2022. | Indeks 2020/2019 |
| A2203-04 | 87.888,00 | 77.388,00 | 78.935,76 | 80.119,80 | 88 |

Kroz navedenu aktivnost planirani su prihodi iz državnog proračuna, iz proračuna lokalne samouprave, vlastiti prihodi, prihodi od prodaje nefinancijske imovine i višak prihoda poslovanja iz prethodne godine. Prihodima iz državnog proračuna planirano je podmirivanje ostalih naknada troškova zaposlenima, ostalog materijala za potrebe redovnog poslovanja i kupnja knjiga za knjižnicu. Vlastitim prihodima predviđeno je financiranje kupnje uredskog materijala i uredske opreme, materijala i dijelova za tekuće i investicijsko održavanje i pokrivanje troškova za ostale nespomenute rashode poslovanja. Prihodi iz proračuna lokalne samouprave namijenjeni su za nabavu osnovnog materijala i sirovina. Prihodi od prodaje nefinancijske imovine iskoristit će se za pokrivanje ostalih nespomenutih rashoda poslovanja. Iz viška prihoda poslovanja planirano je financiranje službenih putovanja zaposlenih, kupovina licenci za računala te financiranje ostalih nespomenutih rashoda poslovanja.

**A2203-06 Školska kuhinja i kantina**

|  |  |  |  |  |  |
| --- | --- | --- | --- | --- | --- |
|  | Plan 2019. | Plan 2020. | Procjena 2021. | Procjena2022. | Indeks 2020/2019 |
| A2203-06 | 161.000,00 | 211.000,00 | 215.220,00 | 218.448,30 | 131 |

Kroz navedenu aktivnost planirani su prihodi za sufinanciranje cijene usluge, odnosno za nabavku osnovnog materijala i sirovina za kuhinju, sitnog inventara, službene, radne i zaštitne odjeće i obuće, za podmirivanje ostalih komunalnih usluga i obveznih zdravstvenih pregleda zaposlenika, ostalih nespomenutih usluga i ostalih nespomenutih rashoda poslovanja.

**A2203-23 Stručno osposobljavanje za rad bez zasnivanja radnog odnosa**

|  |  |  |  |  |  |
| --- | --- | --- | --- | --- | --- |
|  | Plan 2019. | Plan 2020. | Procjena 2021. | Procjena 2022. | Indeks 2020/2019 |
| A2203-23 | 44.000,00 | 24.000,00 | 24.480,00 | 24.847,20 | 55 |

Prihodi dobiveni za stručno osposobljavanje namijenjeni su za podmirivanje troškova zaposlenih na navedenom projektu.

**Izvještaj o postignutim ciljevima i rezultatima programa temeljenim na pokazateljima uspješnosti u 2019. godini**

* Škola je provela 3 stručna usavršavanja bez zasnivanja radnog odnosa
* U šk. g. 2018/2019 proveden je program prehrane školska shema
* Kupljena je nova računalna oprema za školu
* Kupljeni su novi lektirni naslovi za knjižnicu